Oficiālais Vēstnesis L 200 , 24/08/1995 Lpp. 0052 - 0064



Komisijas Lēmums (1995. gada 27. jūlijs) par veterinārsanitārā sertifikāta paraugiem, ievedot no trešām valstīm lietošanai pārtikā paredzētu termiski apstrādātu pienu, piena produktus un svaigpienu, ko pieņem savākšanas vai standartizācijas centrā, apstrādes vai pārstrādes uzņēmumā (dokuments attiecas uz EEZ) (95/343/EK) EIROPAS KOPIENU KOMISIJA, ņemot vērā Padomes 1992. gada 16. jūnija Direktīvu 92/46/EEK, ar ko paredz veterinārsanitāros noteikumus par svaigpiena, termiski apstrādāta piena un piena produktu ražošanu un laišanu tirgū [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 23. panta 2. punkta b) apakšpunktu; tā kā Komisijas Lēmums 95/340/EK [2] nosaka provizorisku tādu trešo valstu sarakstu, no kurām dalībvalstis atļauj svaigpiena, termiski apstrādāta piena un piena produktu ievešanu; tā kā, ievedot no trešām valstīm lietošanai pārtikā paredzētu svaigpienu, termiski apstrādātu pienu un piena produktus, piemērotie nosacījumi ir vismaz līdzvērtīgi attiecībā uz Kopienas produkcijai noteiktajiem Direktīvas 92/46/EEK II nodaļā; tā kā Komisijas Lēmums 95/342/EK [3] nosaka apstrādes veidus, kurus izmanto lietošanai pārtikā paredzētam pienam un piena produktiem, kuru izcelsme ir trešās valstīs vai trešo valstu daļās, kur ir mutes un nagu sērgas slimības draudi; tā kā Direktīvas 92/46/EEK 23. pantā minētais veterinārsanitārā sertifikāta paraugs attiecībā uz konkrēta sertifikāta aizpildīšanu nosaka piena vai piena produkta apraksta, Direktīvas 92/46/EEK II nodaļas atbilstošo norāžu, kā arī sertifikāta ierakstu valodas vai valodu un parakstītāja ieņemamā amata vai nosaukuma izvēli; tā kā vispirms paredz noteikumus tāda svaigpiena veterinārsanitārā sertifikāta paraugam, ko pieņem savākšanas vai standartizācijas centrā, apstrādes vai pārstrādes uzņēmumā, veterinārsanitārā sertifikāta paraugam lietošanai pārtikā paredzētam termiski apstrādātam pienam, piena produktiem, kurus izgatavo no termiski apstrādāta piena vai termiski apstrādātiem piena produktiem, ko ieved no trešām valstīm vai to daļām, kur nav mutes un nagu sērgas slimības draudu, veterinārsanitārā sertifikāta paraugam lietošanai pārtikā paredzētam termiski apstrādātam pienam, piena produktiem, ko izgatavo no termiski apstrādāta piena vai termiski apstrādātiem piena produktiem, kurus ieved no trešām valstīm vai to daļām, kur ir mutes un nagu sērgas slimības draudi, un veterinārsanitārā sertifikāta paraugam lietošanai pārtikā paredzētiem svaigpiena produktiem; tā kā, ņemot vērā šo produktu dažādās īpašības, paredz dažādus veterinārsanitārā sertifikāta paraugus; tā kā turpmāk jāsagatavo veterinārsanitārā sertifikāta paraugs attiecībā uz svaigpienu, ko paredz tiešai lietošanai pārtikā; tā kā šajā lēmumā paredzētie pasākumi saskan ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Direktīvas 92/46/EEK 23. panta 2. punkta b) apakšpunktā paredzēto tāda no trešām valstīm ievestā svaigpiena veterinārsanitārā sertifikāta paraugu, kuru paredzēts pieņemt savākšanas vai standartizācijas centrā, apstrādes uzņēmumā vai pārstrādes uzņēmumā un turpmāk izmantot lietošanai pārtikā, nosaka šā lēmuma A pielikums. Šo sertifikātu izmanto tikai tādas trešās valstis vai trešo valstu daļas, kas uzskaitītas Lēmuma 95/340/EK pielikuma A ailē. 2. pants Direktīvas 92/46/EEK 23. panta 2. punkta b) apakšpunktā paredzēto veterinārsanitārā sertifikāta paraugu attiecībā uz lietošanai pārtikā paredzētu termiski apstrādātu pienu, piena produktiem, kuri izgatavoti no termiski apstrādāta piena vai termiski apstrādātiem piena produktiem, ko ieved no trešām valstīm vai to daļām, kurās nav mutes un nagu sērgas slimības draudu, nosaka šā lēmuma B pielikums. Šo sertifikātu izmanto tikai trešās valstis vai trešo valstu daļas, kas uzskaitītas Lēmuma 95/340/EK pielikuma B ailē. 3. pants Direktīvas 92/46/EEK 23. panta 2. punkta b) apakšpunktā paredzēto veterinārsanitārā sertifikāta paraugu attiecībā uz lietošanai pārtikā paredzētu termiski apstrādātu pienu, piena produktiem, kuri izgatavoti no termiski apstrādāta piena vai termiski apstrādātiem piena produktiem, ko ieved no trešām valstīm vai to daļām, kurās ir mutes un nagu sērgas slimības draudi, nosaka šā lēmuma C pielikums. Šo sertifikātu izmanto trešās valstis vai trešo valstu daļas, kas uzskaitītas Lēmuma 95/340/EK pielikuma C ailē. 4. pants Direktīvas 92/46/EEK 23. panta 2. punkta b) apakšpunktā paredzēto veterinārsanitārā sertifikāta paraugu attiecībā uz lietošanai pārtikā paredzētiem svaigpiena produktiem, kurus ieved no trešām valstīm, nosaka šā lēmuma D pielikums. Šo sertifikātu izmanto tikai trešās valstis vai trešo valstu daļas, kas uzskaitītas Lēmuma 95/340/EK pielikuma A ailē. 5. pants Padomes Direktīvas 90/675/EEK [4] 4. panta 1. punkta trešajā ievilkumā noteikto pārbaužu veikšanas nodrošināšanai par 2., 3. un 4. pantā minētajiem produktiem vismaz vienā no galamērķa valsts valodām norāda šādu informāciju: - eksportētājas valsts nosaukumu, - uzņēmuma apstiprinājuma numuru, - produktiem, ko ražo no svaigpiena un kuru ražošanas metode neparedz termisku apstrādi, vārdus "no svaigpiena", - izlietošanas datumu vai derīguma termiņu attiecībā uz piena produktiem ar iespējamu mikrobiālu attīstību. 6. pants Šā lēmuma 1., 2., 3. un 4. pantā minētie veterinārsanitārie sertifikāti ir numurēti oriģināli sertifikāti uz vienas lapas, kas aizpildīti noteiktajā kārtībā, ar datumu un tāda kompetentas iestādes pārstāvja parakstu, kurš atbildīgs par svaigpiena, termiski apstrādāta piena vai piena produktu pārbaudi un apliecinājuma atbilstību Direktīvas 92/46/EEK prasībām. 7. pants 1. Šā lēmuma 1., 2., 3. un 4. pantā minētos sertifikātus raksta vismaz vienā tās dalībvalsts valsts valodā, kurā veic pārbaudi. 2. Sertifikātā ir kompetentās iestādes pārstāvja vārds, uzvārds, ieņemamā amata nosaukums un paraksts, kā arī kompetentās iestādes oficiālais zīmogs krāsā, kas atšķiras no pārējās sertifikāta iespiedkrāsas. 8. pants Šo lēmumu piemēro no 1996. gada 2. februāra. 9. pants Šis lēmums ir adresēts dalībvalstīm. Briselē, 1995. gada 27. jūlijā Komisijas vārdā — Komisijas loceklis Franz Fischler [1] OV L 268, 14.9.1992., 1. lpp. [2] OV L 200, 24.8.1995., 38. lpp. [3] OV L 200, 24.8.1995., 50. lpp. [4] OV L 373, 31.12.1990., 1. lpp. -------------------------------------------------- A PIELIKUMS +++++ TIFF +++++ +++++ TIFF +++++ -------------------------------------------------- B PIELIKUMS +++++ TIFF +++++ +++++ TIFF +++++ +++++ TIFF +++++ -------------------------------------------------- C PIELIKUMS +++++ TIFF +++++ +++++ TIFF +++++ +++++ TIFF +++++ -------------------------------------------------- D PIELIKUMS +++++ TIFF +++++ +++++ TIFF +++++ +++++ TIFF +++++ --------------------------------------------------